Aluma

Aluma (hebraisk skrift אֲלֻמָּה eller אלומה, betyr Nek) er en haredisk fellesbosetning sør i Israel. Den ligger sør på kystsletten omkring tre kilometer nordvest for Kiryat Gat og hører til Shafir regionale kommune. I 2012 hadde den 479 innbyggere. Landsbyen ble grunnlagt i 1965 som en ungdomslandsby kalt Hazon Yehezkel av en gruppe kalt Mosadot Hinukh Ezuri (= Institutt for regional utdanning), som bestod av unge medlemmer av Agudat Yisrael. Den ble bygd på land som tidligere hadde tilhørt den avfolkede, arabiske landsbyen Hatta. I 1996 ble navnet endret til Aluma. Referanser